**Antonov An-124 *Ruslan*** (Nato-raportointinimi *Condor*) on nelimoottorinen pitkille reiteille suunniteltu rahtilentokone, joka lensi ensilentonsa vuonna 1982. Ensimmäiset kaupalliset lennot aloitettiin tammikuussa 1986. Konetyyppiä on valmistettu 54 kappaletta. Konetyyppiä on kaupallistettu vuokrattavaksi. Syyskuussa 1990 An-124 kuljetti 451 pakolaista Ammanista. Lastitilaan oli varusteltu toilettikontti ja 570 litraa vettä. Persianlahden sodan aikana An-124:t kuljettivat raskasta kalustoa, muun muassa Patriot-ohjustorjuntajärjestelmän.

Antonov An-124:n seuraajaksi rakennettiin sittemmin kuusimoottorinen An-225, joka oli maailman suurin lentokone. An-124 vaatii 2 500 metrin kiitotien laskeuduttaessa ensiluokkaisesti huolletuille kentille ja 3 000 m laskeuduttaessa luokittelemattomille lentopaikoille.

Sotilaskuljetukset
------------------

Antonov An-124 nousee Helsinki-Vantaalta
Sotilaskäyttöön ensimmäiset Antonov An-124:t tulivat 1987 ja niitä käytettiin myös Afganistanin sodassa raskaan kaluston kuljetuksiin. Yksi An-124 saattoi kuljettaa kolme T-80-panssarivaunua.

Antonov An-124 kykenee kuljettamaan kolmea CH-47-helikopteria, kuutta Puma-helikopteria, kuutta UH-60 Blackhawk -helikopteria tai viittä Mil Mi-17-helikopteria, 55 autoa tai 38 maastoautoa. Koneessa on lastivinssit, mikä mahdollistaa lastinkäsittelyn ilman kuorma-alustoille kiinnittämistä.

### Nato

Odoteltaessa Airbusin sotilaslentokone A400M:ää, ovat eurooppalaiset Nato-maat ja Kanada ryhtyneet käyttämään Antonov An-124:iä ja Iljušin Il-76:ia sotilaskuljetuksiinsa kriisialueille. Erityisesti saksalaiset ovat olleet tässä edelläkävijöinä. Alankomaat, Espanja, Kanada, Luxemburg, Norja, Portugali, Puola, Ranska, Saksa, Slovakia, Slovenia, Tanska, Tšekki ja Unkari käyttävät Antonov An-124:iä kuljetuksissaan. Myöhemmin järjestelyyn ovat liittyneet myös Ruotsi ja Suomi.

Nato-maiden tilapäistä strategista ilmakuljetusratkaisua kutsutaan SALIS-ohjelmaksi.

### Suomi

Myös Suomen puolustusvoimat käyttää ajoittain An-124:ää kaukokuljetuksessaan. Antonov An-124-100 -kuljetus järjestettiin 20. heinäkuuta 2007, kun Turun lentoasemalta lähetettiin suomalaiselle ISAF-joukolle neljätoista kevlar-suojattua maastohenkilöautoa ja kaksi kevlar-suojattua maastokuorma-autoa. Säkylää lähempänä oleva Porin lentoasema ei ollut riittävän kokoinen Antonoville.

Lentoennätyksiä
---------------

Antonovilla tehtiin ennätyksiä vuosina 1985–1987. Sillä pystyttiin lentämään 171 219 kilogramman lastilla 2 000 metrin korkeudessa 20 150,92 kilometrin lennolla.

Käyttäjät
---------

* Venäjän ilmavoimat: 26 kpl
* Volga-Dnepr Airlines: 9 kpl
* Avialinii Antonova
* Libyan Air Cargo: 2 kpl
* Polet Airlines: 5 kpl

Tekniset tiedot
---------------

**Yleiset ominaisuudet**

* **Miehistö:** 6
* **Matkustajat:** 88 lastitilassa
* **Pituus:** &&&&&&&&&&&&&069.010000069,10 m
* **Kärkiväli:** &&&&&&&&&&&&&073.030000073,30 m
* **Korkeus:** &&&&&&&&&&&&&020.078000020,78 m
* **Siipipinta-ala:** &&&&&&&&&&&&0628.0500000628,5 m²
* **Tyhjäpaino:** &&&&&&&&&0172000.&&&&00172 000 kg
* **Suurin lentoonlähtöpaino:** &&&&&&&&&0392000.&&&&00392 000 kg
* **Hyötykuorma:** &&&&&&&&&0120000.&&&&00120 000 kg
* **Kuormatila:** 36,5 m × 6,4 m × 4,4 m (1 028 m³)
* **Voimalaite:** &&&&&&&&&&&&&&04.&&&&004 × D-18T -suihkumoottoria; &&&&&&&&&&&&0229.0500000229,5 kN per moottori

**Suoritusarvot**

* **Suurin nopeus:** &&&&&&&&&&&&0865.&&&&00865 km/h
* **Matkalentonopeus:** &&&&&&&&&&&&0800.&&&&00800 km/h
* **Lentomatka:** &&&&&&&&&&016500.&&&&0016 500 km (tyhjänä), 4 500 km (täytenä)
* **Lakikorkeus:** &&&&&&&&&&012000.&&&&0012 000 m

Katso myös
----------

* Antonov An-225
* Lockheed C-5 Galaxy
* Hughes H-4 Hercules

Lähteet
-------

1. ↑  Ennätyssuuri täydennyslento Afganistaniin  20.7.2007. Suomen puolustusvoimat.  Arkistoitu 27.5.2008. Viitattu 3.9.2008.

Aiheesta muualla
----------------

* Kotisivut antonov.com: Antonov An-124
* The Antonov Giants: An-22, An-124, & An-225
* aerospace-technology.com: Antonov An-124-100
* SALIS: the Strategic Airlift Interim Solution (Arkistoitu – Internet Archive)
* Airlifter Comparisons — Antonov An-124 Ruslan (Arkistoitu – Internet Archive)
* Volga-Dnepr (Arkistoitu – Internet Archive) (englanniksi)
* SALIS (Arkistoitu – Internet Archive) (englanniksi)

### Kuvia

* www.airliners.net Volga-Dnepr Airlinesin Antonov An-124 nousussa Helsinki-Vantaan lentoasemalta
* www.airliners.net An-124:n ohjaamo
* www.airliners.net An-124:n lastiruuma

CommonsCommons
Wikimedia Commonsissa on kuvia tai muita tiedostoja aiheesta **Antonov An-124**.